MTV Sub

**MTV Sub** (aiemmin **TVTV!**, **Sub**, **Subtv**)  on suomalainen kaupallinen televisiokanava, jonka ohjelmisto on viihdepainotteista. MTV Sub on osa MTV Oy:tä, jonka muita kanavia ovat MTV3 ja MTV Ava sekä MTV Katsomo+ ja kanavapaketti viihde ja urheilu -kanavapaketin maksu-tv-kanavat. MTV Oy:n omistaa noin vuodesta 2020 alkaen pohjoismainen televisioyhtiö TV4 Media, entiseltä nimeltään Bonnier Broadcasting, ja tämän puolestaan norjalainen mediakonserni Schibsted.

MTV Sub on lähettänyt vain teräväpiirtosisältöä 30. kesäkuuta 2025 lähtien HD-siirtymän myötä (DVB-T2-lähetys).

## Historia
MTV Subin tarina alkoi, kun MTV Oy perusti vuonna 1999 maksuttoman suomalaisen kaapelikanavan, TVTV!:n. Kanava aloitti lähetyksensä 1. helmikuuta 2000, ja se esitti lähinnä MTV3-kanavan toiveuusintasarjoja, kuten ''Teho-osastoa'', ''NYPD Blueta'', ''Simpsoneita'', *[[M*A*S*H (televisiosarja)|M*A*S*Hia]]* ja ''L.A. Law’ta''. Kotimaista tarjontaa edustivat *[[Joonas Hytönen Show]]* sekä ''Jyrki'', jotka lähetettiin samaan aikaan MTV3-kanavan kanssa. Helsingissä TVTV!:n lähetys alkoi HTV:n kaapeliverkossa vasta 14. heinäkuuta 2000. TVTV!:n tunnusmusiikit olivat Toni Wirtasen säveltämiä.

TVTV!:n tarina päättyi vuonna 2001. MTV Oy päätti yhdistää TVTV!:n ja alun perin digitaaliseksi paikalliskanavaksi suunnitellun CityTV:n, jolloin kanavan nimeksi tuli Subtv. Muita nimiehdotuksia olivat SoulTV ja C6 sekä edellä mainittu CityTV. Uusi kanava aloitti toimintansa analogisessa verkossa 15. elokuuta 2001 ja digitaalisessa verkossa 27. elokuuta. Teräväpiirtokanava MTV Sub HD aloitti lähetykset 4. joulukuuta 2017.

Kanavan kohderyhmä on 1. tammikuuta 2011 alkaen 10-44-vuotiaat suomalaiset. Vuoden 2005 omistusjärjestelyissä MTV Oy päätyi ruotsalaisen Bonnierin ja Proventuksen omistukseen. Vuonna 2007 Bonnier osti Proventuksen osuuden MTV:stä. Heinäkuussa 2018&nbsp;Telia&nbsp;osti Bonnierilta MTV Oy:n osana Bonnier Broadcasting -yksikön kauppaa.

### Kanavailme

Vuosina 2001–2003 Sub käytti kolmiulotteista kanavailmettä sekä keltaisenruskeaa vesiteemaa. Subtv uudisti kanavailmeensä syyskuussa 2003, joka käytti perinteistä vesiteemaa. 29. elokuuta 2005 teemaksi vaihtui oranssi väri ja puu. Seuraavana vuonna tätä ilmettä päivitettiin hieman. Subtv:n 2005–2008 aikaiset tunnusmusiikit sävelsi Seppo Välimäki, joka myös suunnitteli Subtv:n kanavailmeet vuoteen 2008 asti. Subtv otti uuden kanavailmeen käyttöön 16. tammikuuta 2008, ja samalla kanavan nimi vaihtui Subiksi. Kanavan uuden ilmeen on suunnitellut Euroopan suurin tv-designiä tekevä yritys, Red Bee. Ilmeessä esiintyi erivärisiä kuutioita, jotka leijuivat vedenalaisessa sinisessä tilassa. Tästä lähtien myös juontajien naamat tulivat välijuonnoissa mukaan ruutuun, sillä ennen juontajat näytettiin vain mustaksi värjättyinä varjoina yläkulmassa. 

Vuonna 2011 Subin kanavailme uudistui jälleen. Ilmassa leijuneiden, eriväristen pyörivien pyöristettyjen kuutioiden rinnalle lisättiin myös kuutioita, jotka käyttäytyvät eri tavoin. Joskus kuutiot kaatuivat, tai sitten yksi kuutioista tuhosi muut kuutiot ja itsensä. Kuutiot esiintyivät nyt harmaassa tilassa. Kanavauudistuksessa myös Subin kuutio sai uusia väriteemoja, jotka olivat muun muassa vihreä, sininen, oranssi ja punainen. Tunnuksesta oli erilaisia versioita, jotka olivat muun muassa Kontu, Purjehdus, Altaalla ja Angkor Wat. Seuraava kanavailme tuli käyttöön 3. marraskuuta 2013, koko MTV Oy:n uudistusten yhteydessä. 15. toukokuuta 2018 Sub uudisti kanavailmeensä jälleen, mutta logo pysyi samana. Kanavailmeen toteutti Valve Group.

MTV Subin nykyinen kanavailme otettiin käyttöön 1. joulukuuta 2022. Kanavailme muutettiin yhtenäiseksi kaikkien MTV:n televisiokanavien kesken.

## MTV Subin ohjelmisto
MTV Subin ohjelmisto koostuu ulkomaisista ja kotimaisista komedia-, draama- ja tosi-tv-sarjoista sekä elokuvista. MTV Sub esittää myös talk show -viihdettä, julkkis- sekä lifestyle-ohjelmia. Vaikka suurin osa ohjelmistosta on ulkomaisia sarjoja, MTV Sub on näyttänyt myös muun muassa kotimaista versiota *[[Big Brother]]ista*. Vuoden 2014 jälkeen MTV Sub ei ole enää esittänyt kotimaista versiota Big Brotherista.

Vapusta 2018 lähtien MTV Subilla on arkisin esitetty lastenohjelmia. Kanavan historian katsotuimpia lähetyksiä ovat olleet *Big Brother* -ohjelmien finaalit sekä MTV3:n *[[Idols]]*-ohjelman finaalin jatke, *Idols Extra*. 

Kanavan ohjelmista suurimman keskikatsojamäärän oli vuoteen 2013 saakka saanut vuoden 2009 *Big Brother* -finaali, jota katsoi 29. marraskuuta 2009 keskimäärin 779&nbsp;000 yli 10-vuotiasta katsojaa. Sittemmin ennätys meni *Julkkis Big Brotherin* ensimmäisen tuotantokauden aloituslähetykselle, jota katsoi 3. syyskuuta 2013 keskimäärin 793&nbsp;000 katsojaa. Lähetystä katsoi parhaimmillaan 900&nbsp;000 katsojaa. 10. joulukuuta vuonna 2016 ennätyksen rikkoi Ison-Britannian ''The X Factorin'' ensimmäinen finaalilähetys, jota seurasi suorana Suomessa 1&nbsp;036&nbsp;000 katsojaa. MTV Subin kaikkien aikojen katsojaennätys rikottiin heti seuraavana päivänä, kun Ison-Britannian *The X Factorin* toista finaalilähetystä seurasi peräti 1 324 000 suomalaista suorana.

## MTV Subin ohjelmia
### Ulkomaisia ohjelmia

* *[[24 (televisiosarja)|24]]*
* *[[Aikahyppy]]*
* *[[American Idol]]*
* *[[Angel (televisiosarja)|Angel]]*
* *[[Apinoiden planeetta (televisiosarja)|Apinoiden planeetta]]*
* *[[Ashes to Ashes (televisiosarja)|Ashes to Ashes]]*
* *[[Asunto 23]]*
* *[[Avaruusluikkarit]]*
* *[[Baywatch]]* (siirtynyt MTV Avalle)
* *[[Beavis ja Butt-head]]*
* *[[Buffy, vampyyrintappaja]]*
* *[[Bändärille sulhanen]]*
* *[[Chuck (televisiosarja)|Chuck]]*
* *[[Dieetit vaihtoon]]*
* *[[Dragon Ball Z]]* (2003–2007)
* *[[Daltonit (televisiosarja)|Daltonit]]*
* *[[David Hasselhoff Show]]*
* *[[Code Lyoko: Evolution]]*
* *[[Criss Angel – tajunnanräjäyttäjä]]*
* *[[C.S.I.]]*
* *[[C.S.I. Miami]]*
* *[[E! Entertainment]]* -ohjelmat 
* *[[Elämää Philadelphiassa]]*
* *[[Empire (televisiosarja)|Empire]]*
* *[[Ensisilmäyksellä]]*
* *[[Entourage]]*
* *[[Eureka (televisiosarja)|Eureka]]*
* *[[Family Guy]]* (siirtynyt Star Channelille)
* *[[Farscape]]*
* *[[Frendit]]*
* *[[Fullmetal Alchemist]]*
* *[[Futurama]]* (siirtynyt Star Channelille)
* *[[Glee]]*
* *[[Gossip Girl]]*
* *[[Grimm (televisiosarja)|Grimm]]*
* *[[Hotel Babylon]]*
* *[[Idän soturit]]*
* *[[Ihmeiden aika (telenovela)|Ihmeiden aika]]*
* *[[Ihmemies MacGyver]]* (siirtynyt Star Channelille)
* *[[Joey]]*
* *[[Karvinen (piirrossarja)|Karvinen]]*
* *[[Kameleontti (televisiosarja)|Kameleontti]]*
* *[[Katuhaukka]]*
* *[[Kolmas kivi auringosta]]*
* *[[Kovan onnen kundi]]*
* *[[L-koodi]]*
* *[[Lassie]]*
* *[[Late Night with Conan O’Brien]]*
* *[[Lemmen viemää]]* (siirtynyt MTV Avalle)
* *[[Life on Mars]]*
* *[[Limitless]]*
* *[[Lähiöunelmia]]*
* *[[Maantiekiitäjä (televisiosarja)|Maantiekiitäjä]]*
* *[[Magic Knight Rayearth]]*
* *[[Marienhof]]*
* *[[Mia ja Minä]]* 
* *[[Miami Vice]]*
* *[[Mieheni on palkkionmetsästäjä]]*
* *[[Miss Farah]]*
* *[[Moonlight]]*
* *[[Muodin huipulle]]*
* *[[Myrskylinnut]]*
* *[[Myytinmurtajat]]*
* *[[Neon Genesis Evangelion]]*
* *[[Num3rot]]*
* *[[Okna]]*
* *[[Ota tai jätä!]]*
* *[[Paavo Pesusieni]]*
* *[[Palomies Sami]]* (*siirtynyt* MTV3lle)
* *[[Pahan jäljillä]]*
* *[[Poliisikoira Rex]]*
* *[[Professori Baltazar]]*
* *[[Professional Poker Tour]]*
* *[[Puuha Pete]]* (siirtynyt MTV3lle)
* *[[Pushing Daisies]]*
* *[[Riivatut talot]]*
* *[[Rillit huurussa]]* (siirtynyt Star Channelille)
* *[[Ritari Ässä]]*
* *[[Robot Wars]]* (brittiversio)
* *[[Sailor Moon]]*
* *[[Sakke (animaatiosarja)|Sakke]]* (uusi Dubbermanin dubbaus)
* *[[Salaiset kansiot]]*
* *[[Samurai Jack]]*
* *[[Selviytyjät]]
* *Simpsonit*
* *Sisko ja sen sisko*
* *Skins – liekeissä
* *[[Smackdown|SmackDown]]*
* *[[Smallville]]*
* *[[Smurffit (animaatiosarja)|Smurffit]]*
* *[[Sons of Anarchy]]*
* *[[Star Trek (alkuperäinen sarja)|Star Trek]]*
* *[[Star Trek|Star Trek - Uusi Sukupolvi]]*
* *[[Summerland]]*
* *[[Supernatural]]*
* *[[Surface]]*
* *[[Taken (televisiosarja)|Taken]]*
* *[[Teräsmieheni]]*
* *[[Tonight Show with Conan O’Brien]]*
* *[[Teini-ikäiset mutanttininjakilpikonnat (vuoden 2003 animaatiosarja)|Teini-ikäiset mutanttininjakilpikonnat]]*
* *[[Tomi Traktori]]*
* *[[Tuomas Veturi]]*
* *[[Tuhkimotarina (televisiosarja)|Tuhkimotarina]]*
* *[[Tunteet pelissä]]*
* *[[Twin Peaks]]*
* *[[Tyhjätaskut]]*
* *[[Tähtiportti]]*
* *[[Ulosottomiehet (televisiosarja)|Ulosottomiehet]]
* *iCarly* 
* *Vaimomatskua*
* *Valehtelevat viettelijät*
* *Vampyyripäiväkirjat*
* *Viisikko* 
* *Viidakon Ykä*
* *Viidakon Veijarit*
* *Vampyyrien sukua*
* *Vispilänkauppaa*
* *Will & Grace*
* *WWE Raw*
* *Xena*
* *Yllätyshäät*


=== MTV Subin kotimaisia ohjelmia ===

* *Baari*
* *Big Brother*
* *Duudsonit* (*The Dudesons*), 3. kaudesta eteenpäin
* *Duudsonit tuli taloon*
* *Eilen, tässä ja nyt*
* *FC Nörtit*
* *Jokainen vieras on laulun arvoinen*
* *JugiStyle*
* *Ketonen & Myllyrinne*
* *Korkeasaari* (siirtynyt [[Nelonen|Neloselle]])
* *Lakon ja Herban boksi*
* *Madventures* (siirtynyt [[Nelonen|Neloselle]])
* *Manitbois*
* *Martti Servo & Yösydän*
* *Muumilaakson tarinoita*
* *Not Born to Rock*

* *Paparazzit*
* *Paskareissu*
* *Pelastajat*
* *Piiri*
* *Pulttibois*
* *Ratula*
* *Sairaalan syke*
* *Tabu*
* *Teräspallit*
* *The Joulukalenteri* (näytetty uusintana vuosina 2007, 2017–2019, 2022–2024)
* *Tilt*
* *Treffit pimeässä*
* *Tuulitunneli*
* *Viidakon tähtöset*
* *Äijät''

## Kanavajuonnot
Elokuusta 2001 vuoteen 2003 kanavalla ei ollut juontoja. Vuodesta 2003 lähtien ohjelmien välissä kuultiin juontoja. Vaikka juontajat esiintyivät pääasiassa vain ääntensä kautta, heidät nähtiin ruudussa alkuun vuosina 2003–2005 akvaarion läpi kuvattuna ja sittemmin vuosina 2005–2008 siluettina. Juontajat esiintyivät etunimillään. Juontajina toimivat muun muassa Ilona Kivinen, Martti Lindholm ja Jesse Ristilä.

16. tammikuuta 2008 alkaen kanavajuontoja alettiin lähettää suorana Kulttuuritehdas Korjaamolta Helsingin Töölöstä. Entisistä kanavajuontajista jatkoi Jesse Ristilä, kun taas uusina aloittivat Riikka Piironen sekä Manne Maalismaa, joka on aiemmin työskennellyt Yle TV2:n kuuluttajana. Helmikuussa 2010 kanavajuontojen kuvauspaikka siirtyi Ilmalassa sijaitsevaan studioon.

## Subteksti
Subteksti oli Subin teksti-TV-palvelu, jonka sisältö keskittyi eri kanavien ohjelmatietojen lisäksi musiikkiaiheiden ja STT:n toimittaman kevyen uutistarjonnan ympärille. Myös Subtekstillä oli erilaisia interaktiivisia palveluita, kuten chatteja, kilpailuita ja mobiilipalveluita.

Subteksti aloitti toimintansa joulukuussa 2001 ja lopetti vuonna 2013, jolloin kaikki MTV:n televisiokanavat alkoivat käyttää yhteistä Teksti-tv:tä.

## Entiset logot

TVTV.jpg|1. helmikuuta 2000 – 31. heinäkuuta 2001
SubTV logo.svg|1. elokuuta 2001 – 15. tammikuuta 2008 
Sub logo.svg|16. tammikuuta 2008 – 3. marraskuuta 2013
Sub new logo.svg|3. marraskuuta 2013 – 1. joulukuuta 2022
MTV Sub Logo 2022.svg|1. joulukuuta 2022 –


## Lähteet

## Aiheesta muualla
* Subin virallinen sivusto
* Sub ohjelmat
* Kanavan ohjelmakartta